## **«Στατιστική Ανάλυση μέσω SPSS &**

## **Μεθοδολογία Ερευνητικής Εργασίας στις Επιστήμες Υγείας»**

## Το Τμήμα Ιατρικών Εργαστηρίων διοργανώνει Πρόγραμμα Δια Βίου Εκπαίδευσης με αντικείμενο την στατιστική ανάλυση μέσω SPSS & τη μεθοδολογία ερευνητικής εργασίας στις επιστήμες υγείας. Το πρόγραμμα οδηγεί σε πιστοποιητικό επιμόρφωσης διάρκειας 28 ωρών. Τα μαθήματα πραγματοποιούνται σε ειδική διαμορφωμένη αίθουσα υπολογιστών του Τμήματος (Κ13-201).

Το επιστημονικό πεδίο του προγράμματος άπτεται της Βιοστατιστικής και της στατιστικής ανάλυσης (επεξεργασία ιατρικών και βιολογικών δεδομένων με SPSS) ενώ διδάσκεται ο σχεδιασμός, η μεθοδολογία και η συγγραφή Ιατρικής έρευνας.

Η ομάδα στόχος του προγράμματος είναι: α) απόφοιτοι Πανεπιστημιακών Τμημάτων (Ιατρικής, Οδοντιατρικής, Κτηνιατρικής, Βιολογικού, Φαρμακευτικής και Νοσηλευτικής) και β) Απόφοιτοι Σχολών Επαγγελμάτων Υγείας και Πρόνοιας των Τεχνολογικών Εκπαιδευτικών Ιδρυμάτων.

**Μετά την ολοκλήρωση του προγράμματος οι εκπαιδευόμενοι θα:**

α) Γνωρίζουν τις βασικές στατιστικές τεχνικές, θα έχουν αποδεδειγμένη γνώση και κατανόηση θεμάτων της επιστήμης της Στατιστικής η οποία βασίζεται στη γενική τριτοβάθμια εκπαίδευσή τους και ενώ υποστηρίζεται από επιστημονικά εγχειρίδια προχωρημένου επιπέδου περιλαμβάνει και απόψεις που προκύπτουν από σύγχρονες εξελίξεις στην αιχμή του γνωστικού τους πεδίου.

β) Έχουν την ικανότητα να συγκεντρώνουν και να ερμηνεύουν συναφή στοιχεία (κατά κανόνα εντός του γνωστικού τους πεδίου) για να διαμορφώνουν κατάλληλο πλαίσιο διεξαγωγής έρευνας και κρίσεις που περιλαμβάνουν προβληματισμό σε συναφή (κοινωνικά, επιστημονικά ή ηθικά) ζητήματα.

γ) Είναι σε θέση να συγγράφουν επιστημονικά άρθρα.

δ) Έχουν αναπτύξει εκείνες τις δεξιότητες απόκτησης γνώσεων, που τους χρειάζονται για να συνεχίσουν σε περαιτέρω μεταπτυχιακές σπουδές με μεγάλο βαθμό αυτονομίας.

**Οι υποενότητες διδασκαλίας:**

**Α) Στατιστική επεξεργασία και ανάλυση ιατρικών δεδομένων με SPSS**

**A1. Πληθυσμός – Δείγμα - Συλλογή δεδομένων**

**A2. Περιγραφική στατιστική μεθοδολογία με χρήση του** **SPSS**

**A3. Στατιστικές συγκρίσεις ανεξάρτητων και εξαρτημένων ομάδων με χρήση του** **SPSS**

A4. Ανάλυση διακύμανσης (ANOVA, MANCOVA κ.α)

A5. Μη παραμετρική στατιστική (Χ2 – Kruskal-Wallis, Περίπτωση ανεξάρτητων δειγμάτων - ο έλεγχος των Mann - Whitney ή του Wilcoxon)

**A6. Εφαρμογές στο SPSS**

**Β) Σχεδιασμός μεθοδολογία και παρουσίαση ιατρικής έρευνας**

**B1. Σκοπιμότητα της έρευνας**

**B2. Αναζήτηση και κριτική ανάλυση της υπάρχουσας βιβλιογραφίας μέσω μηχανών αναζήτησης (pubmed)**

**B3. Συγγραφή ερευνητικής εργασίας**

**B4. Επιλογή επιστημονικού περιοδικού και υποβολή εργασίας**

**B5. Προετοιμασία απάντησης σε σχόλια των κριτών (revision)**

**B6. Προφορική παρουσίαση ερευνητικών αποτελεσμάτων**

**B7. Αναρτημένη παρουσίαση ερευνητικών αποτελεσμάτων**

**B8. Πρακτική Εφαρμογή**

**Για περισσότερες πληροφορίες στην Επιστημονική Υπεύθυνη του προγράμματος, Αν. Καθηγήτρια κα Ευσταθία Παπαγεωργίου** efipapag@teiath.gr **ή στον Επίκουρο Καθηγητή κ. Αναστάσιο Κριεμπάρδη** akrieb@teiath.gr